Bonifacius etc:a. Vniuersis christifidelibus presentes litteras inspecturis salutem etc:a. Splendor paterne etc:a. Cupientes igitur, ut parrochialis [ecclesia] in Nerpis Aboensis diocesis, que in honore et sub uocabulo sancti Olaui martiris et sancte crucis canonice fundata existit, a christifidelibus congruis honoribus frequentetur, et ut fideles ipsi causa deuocionis eo libentius confluant ad eandem, quo ex hoc ibidem dono celestis gracie uberius conspexerint se refectos, de omnipotentis Dei misericordia et beatorum Petri et Pauli, apostolorum eius, auctoritate confisi omnibus uere penitentibus et confessis, qui in natiuitatis, circumcisionis, epyphanie, resurreccionis, ascensionis et corporis domini nostri Jhesu Christi, penthecostes ac natiuitatis, annunciacionis, purificacionis et assumpcionis beate Marie virginis et natiuitatis sancti Johannis baptiste et apostolorum Petri et Pauli ac sancti Olaui et sancte crucis predictorum ac sancti Andree et sancte Brigide necnon dedicacionis ipsius ecclesie festiuitatibus et celebritate omnium sanctorum ac per ipsarum natiuitatis, epyphanie, resurreccionis, ascensionis et corporis domini ac natiuitatis et assumptionis beate Marie et natiuitatis sancti Johannis baptiste ac apostolorum Petri et Pauli predictorum festiuitatum octauas et per sex dies dictam festiuitatem penthecostes immediate sequentes eandem ecclesiam deuote uisitauerint annuatim, singulis uidelicet festiuitatum et celebritatis tres annos et totidem quadragenas, octauarum uero et sex dierum predictorum diebus, quibus ecclesiam ipsam deuote uisitauerint, ut prefertur, centum dies de iniunctis eis penitencijs misericorditer relaxamus. Volumus autem, quod, si alias uisitantibus dictam ecclesiam aut ad eius conseruacionem seu fabricam manus porrigentibus adiutrices seu alias inibi pias elemosinas erogantibus aut alias aliqua alia indulgencia imperpetuum uel ad certum tempus nondum elapsum duratura per nos concessa fuerit, presentes littere nullius existant roboris uel momenti. Datum Rome apud sanctum Petrum secundo idus decembris anno decimo. N. XX. de Beneuento.